# 

# Na osnovu člana 52. Poslovnika Narodne skupštine Republike Srpske („Službeni glasnik Republike Srpske“, broj 66/20) Odbor za reviziju je na svojoj Trećoj sjednici, održanoj 13. 6. 2023. godine, usvojio

**Z A P I S N I K**

**sa Druge sjednice Odbora, održane 15. marta 2023. godine**

Mirjana Orašanin, predsjednik Odbora, otvorila je sjednicu u 8.30 časova.

Sjednici Odbora su prisustvovali: Mirjana Orašanin, Srđan Mazalica, Dragan Galić, Biljana Petković i Saša Grbić, članovi Odbora.

Sjednici nisu prisustvovali: Srđan Todorović, Strahinja Bašević, Predrag Nešić i Nebojša Vukanović, članovi Odbora.

Sjednici su prisustvovali i predstavnici Glavne službe za reviziju javnog sektora Republike Srpske: Jovo Radukić, Renata Kužet i Milovan Bojić.

Od akreditovanih subjekata sjednici je prisustvovala Selena Ratković, predstavnica Sindikata finansijskih organizacija Republike Srpske.

Za sjednicu je predložen

D N E V N I R E D

1. Uloga i značaj Glavne službe za reviziju javnog sektora Republike Srpske;

2. Usvajanje zapisnika sa Prve sjednice Odbora;

3. Izvještaji Glavne službe za reviziju javnog sektora Republike Srpske:

a) Izvještaj o provedenoj finansijskoj reviziji Konsolidovanog godišnjeg

finansijskog izvještaja za korisnike budžeta Republike Srpske za period 1. 1 – 31. 12. 2021. godine;

b) Godišnji revizorski izvještaj za 2022. godinu;

4. Godišnji izvještaj o aktivnostima Glavne službe za reviziju javnog sektora Republike Srpske za 2022. godinu;

5. Zahtjev za dodatnim sredstvima za period 2023–2025. godine – zahtjev Glavne službe za reviziju javnog sektora Republike Srpske;

6. Tekuća pitanja.

Predloženi dnevni red usvojen je jednoglasno.

**AD 1.**

Predstavnici Glavne službe za reviziju javnog sektora Republike Srpske upoznali su članove Odbora sa radom Glavne službe.

U diskusiji su učestvovali: Dragan Galić, Jovo Radukić, Renata Kužet, Mirjana Orašanin, Saša Grbić i Milovan Bojić.

**AD 2.**

Nije bilo diskusije.

Članovi Odbora su jednoglasno usvojili predloženi zapisnik.

**AD 3.**

Obrazloženje Izvještaja dao je glavni revizor Jovo Radukić.

U diskusiji su učestvovali Jovo Radukić i Saša Grbić.

Nakon diskusije, članovi Odbora su jednoglasno zauzeli stav da se izvještaji Glavne službe za reviziju javnog sektora Republike Srpske: a) Izvještaj o provedenoj finansijskoj reviziji Konsolidovanog godišnjeg finansijskog izvještaja za korisnike budžeta Republike Srpske za period 1. 1 – 31. 12. 2021. godine i b) Godišnji revizorski izvještaj za 2022. godinu upućuju u dalju skupštinsku proceduru.

**AD 4**.

Obrazloženje Izvještaja dao je glavni revizor Jovo Radukić.

Nije bilo diskusije.

Predsjednik Odbora Mirjana Orašanin konstatovala je da je Odbor primio k znanju Godišnji izvještaj o aktivnostima Glavne službe za reviziju javnog sektora Republike Srpske za 2022. godinu.

**AD 5**.

Obrazloženje zahtjeva dao je glavni revizor Jovo Radukić.

Nije bilo diskusije.

Članovi Odbora su jednoglasno usvojili Zaključak o davanju saglasnosti na zahtjev Glavne službe za reviziju javnog sektora Republike Srpske za dodatna sredstva.

**AD 6**.

U okviru ove tačke razmatran je zahtjev za usklađivanje plate glavnom revizoru i zamjeniku glavnog revizora sa Zakonom o reviziji javnog sektora Republike Srpske. Sekretar Odbora je upoznao članove Odbora sa odredbama Zakona kojim je propisan način određivanja plate glavnom revizoru i zamjeniku glavnog revizora, kao i da se Odluka Odbora kojom se utvrđuje visina plate nije mijenjala od 2011. godine, te da ju je potrebno usaglasiti i sa odredbama Zakona o radu koji je propisao da se plata iskazuje u bruto iznosu. Odlukom Odbora koja je na snazi plata je utvrđena u neto iznosu.

Članovi odbora su jednoglasno usvojili Zaključak da se izmjeni Odluka o plati glavnom revizoru i zamjeniku glavnog revizora, u dijelu visine plate i uskladi sa odredbama zakona.

Sjednica je završena u 10 časova.

|  |  |  |
| --- | --- | --- |
|  |  | **PREDSJEDNIK ODBORA** |
|  |  | **Mirjana Orašanin** |